**ДО**

**ОБЩИНСКИ СЪВЕТ**

**ГРАД ЕЛХОВО**

**ДОКЛАДНА ЗАПИСКА**

**от**

**ПЕТЪР АНДРЕЕВ КИРОВ – кмет на община Елхово**

**Относно: Допълнение към т.ХІV на решение № 29/4/4 по Протокол № 4/ 28.01.2016г. на Общински съвет - Елхово**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Постъпи докладна записка от координатора на МИГ – Елхово – Болярово, с която ни уведомява за изискванията по прилагането на подмярка 19.2 „Прилагане на операции в рамките на стратегии за водено от общностите местно развитие“, мярка 19 „Водено от общностите местно развитие“ от Наредба № 22 от 14.12.2015г. Един от критериите за оценка на Стратегиите по мярка 19 „Водено от общностите местно развитие“ е наличие на осигурен финансов ресурс за управление на Стратегията, в случай на нейно одобрение.

При приемане сборния бюджет на община Елхово за 2016г. от Общински съвет – Елхово е утвърдена временна финансова помощ в размер на 50 000лв. на Местна инициативна група за обезпечаване на дейността и.

Поради това предлагаме към т.ХІV на решение № 29/4/4 по Протокол № 4/ 28.01.2016г. на Общински съвет - Елхово да бъде допълнено използването на част от утвърдената временна финансова помощ в размер на 20 000лв. за управление на Стратегията.

Във връзка с гореизложеното предлагам Общински съвет, гр.Елхово да вземе следните

**Р Е Ш Е Н И Я:**

На основание чл.21, ал.1, т.6 и т.23 от Закона за местното самоуправление и местната администрация допълва решение № 29/4/4 по Протокол № 4/ 28.01.2016г., както следва:

„На основание чл.21, ал.1, т.10 и т.23 от Закона за местното самоуправление и местната администрация предоставя на Местна инициативна група – Елхово - Болярово по приходен §72/01 Временна финансова помощ в размер на 50 000лв. Средствата са за обезпечаване дейността, *в т.ч. за управление на Стратегията за Водено от общностите местно развитие* *в размер на 20 000лв.* и ще бъдат предоставени след писмени заявки.“

**ПЕТЪР КИРОВ**

*Кмет на община Елхово*